Suchinthana/ta-wikipedia huggingface dataset:
மிட் வெளி கொமுட்டர் நிலையம்

மிட் வெளி கொமுட்டர் நிலையம் (ஆங்கிலம்: Mid Valley Komuter Station; மலாய்: Stesen  Komuter Mid Valley) என்பது மலேசியா, கோலாலம்பூர், லெம்பா பந்தாய் (Lembah Pantai) புறநகரில் அமைந்துள்ள ஒரு கொமுட்டர் நிலையமாகும். இந்த நிலையம் சிரம்பான் வழித்தடத்தில், கேடிஎம் கொமுட்டர் தொடர்ந்து சேவையை வழங்கி வருகிறது. 

இந்த நிலையம் RM 12.2 மில்லியன் செலவில் கட்டி முடிக்கப்பட்டு, ஆகத்து 2004-இல் பொதுமக்களின் பயணங்களுக்கு திறக்கப்பட்டது. கேஎல் சிட்டி நகர மையத்திற்கு ஒரு பாதசாரி மேம்பாலம் 14 நவம்பர் 2019-இல் திறக்கப்பட்டது.

பொது

கேஎல் சிட்டி நகர மையத்திற்கான பாதசாரி மேம்பாலம் மூலமாக மிட் வெளி நிலையத்திலிருந்து   அப்துல்லா உக்கும் நிலையத்திற்குக்கு பாதசாரிகள் செல்ல முடியும். அப்துல்லா உக்கும் நிலையத்தில் இருந்து கிள்ளான் துறைமுக வழித்தடம் மற்றும் கிளானா ஜெயா வழித்தடம் ஆகிய தடங்களில் செல்லும் தொடருந்துகளை அணுகலாம்.

2021-இல், இந்த மிட் வெளி நிலையத்தின் ஒரு பகுதி மேம்படுத்தும் பணிகளுக்காக மூடப்பட்டது. தெற்கு நோக்கி காஜாங் மற்றும் சிரம்பான் செல்லும் தொடருந்துகளுக்காக நிலையத்தின் ஒரு பகுதி மட்டுமே திறந்திருந்தது.

சிரம்பான் வழித்தடம்

சிரம்பான் வழித்தடம் அல்லது சிரம்பான் தொடருந்து வழித்தடம் (Seremban Line) என்பது மலேசியாவின் மத்திய மாநிலப் பகுதிகளில் (KTM Komuter Central Sector), மலாயா தொடருந்து நிறுவனம், வழங்கி வரும் மூன்று தொடருந்து சேவைகளின் வழித்தடங்களில் ஒன்றாகும்.

இந்தச் வழித்தடம், மின்சார இரயில்கள் மூலமாக இயக்கப்படுகிறது. பத்துமலை; புலாவ் செபாங்; தம்பின் ஆகிய மூன்று நகரங்களை இந்தச் சேவை இணைக்கின்றது.

ரவாங் தம்பின் இணைப்பு

இந்தச் சேவையில் சில தொடருந்து வண்டிகள் சிரம்பான் நகரத்துடன் தங்களின் பயணச் சேவைகளை நிறுத்திக் கொள்கின்றன.

15 டிசம்பர் 2015-க்கு முன்பு, இந்தச் சேவை கோலாலம்பூர் ரவாங் நகரங்களுக்கு இடையில் மட்டுமே இருந்தது. ஆறு பெட்டிகள் கொண்ட 37 தொடருந்துகள் இந்தச் சேவையில் இப்போது ஈடுபடுத்தப்பட்டு உள்ளன.

மேற்சான்றுகள்

மேலும் காண்க 
 கேடிஎம் கொமுட்டர்
 சிரம்பான் வழித்தடம்
 கிளானா ஜெயா வழித்தடம்

வெளி இணைப்புகள்

 Kuala Lumpur MRT & KTM Komuter Integrations 

கோலாலம்பூர் கூட்டாட்சியின் தொடருந்து நிலையங்கள்
மலேசியத் தொடருந்து நிலையங்கள்
சிரம்பான் வழித்தடம்
தங்குதன்(IV) குளோரைடு

தங்குதன்(IV) குளோரைடு (Tungsten(IV) chloride) என்பது  WCl4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எதிர்காந்தப்பண்பு கொண்ட கருப்பு நிறத் திண்மமான இச்சேர்மம் ஓர் இரும தங்குதன் குளோரைடாக ஆராய்ச்சியாளர்களின் கவனத்தை ஈர்க்கிறது.

தயாரிப்பு
WCl4 பொதுவாக தங்குதன் அறுகுளோரைடை குறைப்பு வினைக்கு உட்படுத்துவதன் மூலம்  தயாரிக்கப்படுகிறது. சிவப்பு பாசுபரசு, தங்குதன் அறுகார்பனைல் , காலியம், வெள்ளீயம் மற்றும் ஆண்டிமனி உள்ளிட்ட பல தனிமங்கள் இதற்கு பயன்படுத்தப்படுகின்றன.  கடைசியாகக் கூறப்பட்டுள்ள ஆண்டிமனி மிகவும் உகந்ததாகக் கூறப்படுகிறது.

கட்டமைப்பு
பெரும்பாலான இரும உலோக ஆலைடுகளைப் போலவே தங்குதன்(IV) குளோரைடும் பல்லுருவத் தோற்றம் கொண்டதாகும். எண்முக வடிவத்தில் ஒவ்வொன்றும் தங்குதன் அணுக்களின் நேரியல் சங்கிலிகளைக் கொண்டுள்ளது. ஒவ்வொரு W மையத்திலும் இணைக்கப்பட்டுள்ள ஆறு குளோரைடு ஈந்தணைவிகளில் நான்கு ஈந்தணைவிகள் பாலமமைக்கும் ஈந்தணைவிகளாகும். W-W பிணைப்புகள்  ஒன்றையடுத்து ஒன்றென மாறி மாறி பிணைந்துள்ளன. பிணைந்துள்ளவை (2.688 Å) தூரத்திலும்  பிணைக்கப்படாதவை 3.787 Å தொலைவிலும் உள்ளன.

வினைகள்
சோடியத்தைச் சேர்த்து தங்குதன்(IV) குளோரைடைக் குறைத்தல் வினைக்கு உட்படுத்தினால் இருதங்குதன்(III) எழுகுளோரைடு வழிப்பெறுதிகள் கிடைக்கின்றன:
2 WCl4  +  5 thf  +  2 Na   →   [Na(thf)3][W2Cl7(thf)2]  +  NaCl

மேற்கோள்கள்

தங்குதன்(IV) சேர்மங்கள்
குளோரைடுகள்
யான் ஐனசுட்டோ

யான் ஐனசுட்டோ (Jaan Einasto) (பிறப்புஃ 23 பிப்ரவரி 1929) எசுத்தோனியாவின் வானியற்பியலாளரும் தண்ட பேரளவுக் கட்டமைப்பைக் கண்டுபிடித்தவர்களில் ஒருவரும் ஆவார்.\

யான் தார்த்துவில் உள்ள  ஐசன்சுமிடில் என்ற பெயரில் பிறந்தார். ஐனசுட்டோ என்ற பெயர் எசுத்தோனியாவின் செருமானியப் பெயருக்கு மாற்றாகும். (இது 1930 களில் இவரது நாட்டுப் பற்று மிக்க தந்தையால் குடும்பத்தின் ஜெர்மன் பெயருக்குப் பதிலாக தேர்ந்தெடுக்கப்பட்டது). இவர் தார்த்து பல்கலைக்கழகத்தில் பயின்றார். அங்கு 1955 இல் முனைவருக்குச் சமமான பட்டமும் 1972 இல்  முதுமுனைவர் பட்டமும் பெற்றார். 1952 முதல் தார்த்து ஆய்வகத்தில் (1977 - 1998)  அறிவியலாளராகப் பணியாற்றினார். 1992 முதல் 1995 வரை அண்டவியல் துறையின் தலைவராக இருந்தார். நீண்ட காலம் தாலினில் உள்ள எசுத்தோனிய அறிவியல் கல்வ்க்கழகந்தின் வானியல் இயற்பியல் பிரிவின் தலைவராக இருந்தார். ஐன்சுட்டோ ஐரோப்பிய வானியல் கழகத்திலும் அரசு வானியல் கழகத்திலும்  உறுப்பினராக உள்ளார். இவர் மூன்று எசுத்தோனிய தேசிய அறிவியல் விருதுகளைப் பெற்றுள்ளார்.

 1947 தார்த்து மேல்நிலைப்பள்ளி எண் 1
 1952 தார்த்து பல்கலைக்கழகம்
 1955 இயற்பியல், கணிதத்தில் இளம் அறிவியல்.
 1972  இயற்பியல், கணிதத்தில் முதுமுனைவர்
 1992 பேராசிரியர்

1991 முதல் அவர்  ஐரோப்பியக் கல்விக்கழகத்தில் உறுப்பினராக உள்ளார். 1994 முதல் அவர்  அரசு வானியல் கழகத்தின் உறுப்பினராக உள்ளார்.

1994 ஆம் ஆண்டில் கண்டுபிடிக்கப்பட்ட 1157 ஐனசுட்டோ என்ற சிறுகோள் அவரது நினைவாக பெயரிடப்பட்டுள்ளது.

1974 ஆம் ஆண்டில் , தார்த்து ஆய்வகத்தில் காசிக்குடனும்  சாருடனும் ஒரு  தொடக்கப் பணியில் ஐனசுட்டோ , " ஒரு மாற்றுக் கருதுகோளை ஏற்றுக்கொள்வது அவசியமெனப். பால்வெளி கொத்துகளின் மறைபொருட்களால் உறுதிப்படுத்தப்படுகின்றன.  மறைபொருள் அதாவது இருண்ட பொருள் வானியலின் நோக்கீட்டு முரண்பாடுகளை விளக்க முடியும் என்பதை  ஏற்தில் இது ஒரு முத்ன்மை ஆவணமாக இருந்தது.

ஐனாஸ்டோ 1977 இல் தாலினில் நடந்த ஒரு கருத்தரங்கில் (எசுத்தோனியா)  புடவி ஒரு கண்ணறைக் கட்டமைப்பில் உள்ளது எனவும் அதன் புறத்தே பாரிய வெற்றுவெளியைச் சுற்றி கட்புல பொருள் அமைந்துள்ளது எனவும் எடுத்துக் காட்டினார்

மேலும் காண்க 

வேரா உரூபின் - her discovery of "flat rotation curves" is the most direct and robust evidence of dark matter

மேற்கோள்கள்

வெளி இணைப்புகள் 
Jaan Einasto page at the Tõravere Observatory

1929 பிறப்புகள்
வாழும் நபர்கள்
அண்டவியலாளர்கள்
பத்துமலை கொமுட்டர் நிலையம்

பத்துமலை கொமுட்டர் நிலையம் (ஆங்கிலம்: Batu Caves Komuter Station; மலாய்: Stesen  Komuter Batu Caves) என்பது மலேசியா, சிலாங்கூர், கோம்பாக் மாவட்டத்தின் (Gombak District) புறநகரில் அமைந்துள்ள ஒரு கொமுட்டர் நிலையமாகும். இந்த நிலையம் புலாவ் செபாங் வழித்தடத்தில், கேடிஎம் கொமுட்டர் தொடர்ந்து சேவையை வழங்கி வருகிறது.

முன்பு பத்துமலை தொடருந்து நிலையம் (Batu Caves Railway Station) என்று அழைக்கப்பட்டது. மறுவடிவமைப்புக்குப் பிறகு, ஆகத்து 2010-இல் இந்த நிலையம் மீண்டும் திறக்கப்பட்டது. 2010 டிசம்பர் 2015 வரை கிள்ளான் துறைமுக வழித்தடற்கான (Port Klang Route) வடக்கு முனையமாக இருந்தது. அதன் பின்னர் சிரம்பான் வழித்தடற்கான (Seremban Line) முனையமாக மாற்றப்பட்டது.

பொது

பத்துமலை தொடருந்து நிலையம் 1 நவம்பர் 1905-இல் கட்டப்பட்டது. பல ஆண்டுகளாக, புறக்கணிப்பு மற்றும் பயன்பாடு இல்லாததால் இந்த நிலையம் மோசமான நிலைக்கு உள்ளானது. ஆறாவது மலேசியத் திட்டத்தின் (1990-1995) (Sixth Malaysia Plan) கீழ் கோலாலம்பூருக்கும் செந்தூலுக்கும் இடையிலான தொடருந்து இரட்டைப் பாதை மற்றும் மின்மயமாக்கலில் செந்தூல் - பத்துமலை வழித்தடம் சேர்க்கப்படவில்லை.

அதன்பிறகு, பத்துமலை தொடருந்து நிலையம் புனரமைக்கப்பட்டு, அங்குள்ள தொடருந்து பாதை மின்மயமாக்கப்பட்டது. செந்தூல் - பத்துமலை வழித்தடத்தின் ஒற்றைப் பாதை இரட்டைப் பாதையாக மாற்றப்பட்டது. மேலும்  தாமான் வாயூ,  கம்போங் பத்து மற்றும்  பத்து கென்டன்மன் உள்ளிட்ட புதிய நிலையங்கள் மற்றும் நிறுத்தங்கள் கட்டப்பட்டன.

பத்துமலை

பத்துமலை (Batu Caves), மலேசியாவில் புகழ்பெற்ற ஒரு குகைக் கோயில் அமைந்துள்ள இடம் ஆகும். பொதுவாகவே பத்துமலை என்றால் பத்துமலை கோயிலைக் குறிப்பிடுவதாக அமையும். சுண்ணாம்பு குன்றுகளில், அமைந்துள்ள இந்தக் கோயில் மலேசியத் தலைநகர் கோலாலம்பூரில் இருந்து 13 கி.மீ வடக்கே, கோம்பாக் மாவட்டத்தில் உள்ளது. 

இந்தக் குகைக் கோயிலின் உள்ளே பல குகைகள் உள்ளன. சுண்ணாம்புக் குன்றுகளுக்கு அருகில் செல்லும் பத்து ஆற்றின் (Batu River) பெயரிலிருந்து பத்துமலை எனும் சொல் வந்தது. இன்று உலக அளவில் புகழ்பெற்று விளங்குகிறது. பத்துமலையின் சிகரத்தில் இருக்கும் முருகப் பெருமானின் சன்னிதானத்தை அடைய 272 படிகளை ஏறிச் செல்ல வேண்டும்.

பத்துமலை கோயில்

கோலாலம்பூரில் புகழ்பெற்று விளங்கிய கே .தம்புசாமி பிள்ளை எனும் செல்வந்தரால் 1891-ஆம் ஆண்டு இந்தப் பத்துமலைக் கோயில் உருவாக்கப்பட்டது. 
1860 ஆண்டுகளில் பத்துமலைப் பகுதிகளில் வாழ்ந்த சீனர்கள் காய்கறி பயிரிட்டு வந்தனர். 

அவர்களுடைய விவசாயத்திற்கு உரம் தேவைப்பட்டது. ஆகவே, அவர்கள் பத்துமலைக் குகைகளிலிருந்து வௌவால் சாணத்தைத் தோண்டி எடுத்துப் பயன்படுத்தி வந்துள்ளனர். அதற்கு முன்னர் இந்தக் குகைகளில் தெமுவான் எனும் மலேசியப் பழங்குடியினர் வாழ்ந்து வந்தனர் என்று வரலாற்றுச் சான்றுகள் கூறுகின்றன. இவர்களும் பத்துமலையைத் தங்களின் புனிதத் தலமாகப் பயன்படுத்தி வந்துள்ளனர்.

மேற்சான்றுகள்

மேலும் காண்க 
 பத்துமலை
 பத்து, கோலாலம்பூர்
 பத்து மலை முருகன் சிலை
 கோம்பாக் மாவட்டம்
 சிரம்பான் வழித்தடம்

வெளி இணைப்புகள்

 Kuala Lumpur MRT & KTM Komuter Integrations 

சிரம்பான் வழித்தடம்
சிலாங்கூர் தொடருந்து நிலையங்கள்
மலேசியத் தொடருந்து நிலையங்கள்
கேரட் வெதுப்பி

கேரட் வெதுப்பி (Carrot bread) என்பது விரைவான வெதுப்பி, அல்லது ஈஸ்ட் - புளித்த வெதுப்பி ஆகும். இது கேரட்டை முதன்மை மூலப்பொருளாகக் கொண்டு தயாரிக்கப்படுகிறது. இது துருவிய, துண்டாக்கப்பட்ட கேரட் அல்லது கேரட் சாறு கொண்டு தயாரிக்கப்படலாம்.  பயன்படுத்தப்படும் கேரட்டில் உள்ள சாற்றின் அளவைப் பொறுத்து வெதுப்பி தயாரிப்பு நேரம் மாறுபடும். இது ஈரமான வெதுப்பியாக இருக்கலாம். கேரட் வெதுப்பியில் கேரட் சாறு  அல்லது பயன்படுத்தப்படும் கேரட்டில் இருந்து பெறப்பட்ட ஆரஞ்சு நிறம் காணப்படும்.

கேரட் ரொட்டி தயாரிப்பதில் பயன்படுத்தப்படும் கூடுதல் பொருட்களில் சீமை சுரைக்காய் (சீமை சுரைக்காய் வெதுப்பியாக இருந்தாலும்), மோர், முட்டை, பால், சர்க்கரை, இலவங்கப்பட்டை, ஜாதிக்காய், அக்ரூட் பருப்புகள், இஞ்சி மற்றும் திராட்சையும். கேரட் வெதுப்பியினை புளிப்பு மற்றும்/அல்லது பல தானிய வெதுப்பியாகத் தயாரிக்கலாம். இது சாதாரணமாக உண்ணப்படலாம் அல்லது வெண்ணெய்யுடன் பரிமாறப்படலாம்,  அல்லது ஐசிங் அல்லது படிந்து உறைந்திருக்கும். கேரட் வெதுப்பி உணவுகளில் காய்கறி உட்கொள்ளலை அதிகரிக்க ஒரு வழிமுறையாக வழங்கப்படலாம்.

மேலும் பார்க்கவும் 

 கேரட் சில்லு

பட்டியல்கள் 

 கேரட் உணவுகளின் பட்டியல்

மேற்கோள்கள்

மேலும் படிக்க 

 

சிற்றுண்டி உணவுகள்
தாமான் வாயூ கொமுட்டர் நிலையம்

தாமான் வாயூ கொமுட்டர் நிலையம் (ஆங்கிலம்: Taman Wahyu Komuter Station; மலாய்: Stesen  Komuter Taman Wahyu) என்பது மலேசியா, சிலாங்கூர், கோம்பாக் மாவட்டம் (Gombak District), தாமான் வாயூ வீடுமனைகள் அமைந்துள்ள புறநகர்ப் பகுதியில் உள்ள  ஒரு கொமுட்டர் நிலையமாகும். 

இந்த நிலையம் புலாவ் செபாங் வழித்தடத்தில், கேடிஎம் கொமுட்டர் தொடருந்து சேவையை வழங்கி வருகிறது.

மறுவடிவமைப்புக்குப் பிறகு, ஆகத்து 2010-இல் இந்த நிலையம் மீண்டும் திறக்கப்பட்டது. இருப்பினும் இதற்கு முன்னரே அங்கு ஒரு தொடருந்து நிறுத்தம் இருந்தது. பிரித்தானிய காலனி ஆட்சியின் போது இந்த நிலையம் கென்ட் ஆல்ட் (Kent Halt) அல்லது கென்ட் நிலையம் (Kent Station) என்று அழைக்கப்பட்டது.

பொது

1920-ஆம் ஆண்டுகளில், கோலாலம்பூர், செந்தூல் பகுதியில் இருந்த பத்துமலைக்குச் சென்ற தொடருந்துகள் இந்த இடத்தில் நின்று சென்றன. காலப் போக்கில் பேருந்து சேவைகள் அறிமுகப்படுத்தப்பட்டது; அதன் விளைவாகவ் பொதுமக்கள் இந்த தொடருந்து நிறுத்ததைப் பயன்படுன்படுத்துவதை நிறுத்திக் கொண்டனர்.

2010-ஆம் ஆண்டில் பத்துமலை தொடருந்து நிலையம் புனரமைக்கப்பட்டு, அங்குள்ள தொடருந்து பாதை மின்மயமாக்கப்பட்டது. 

செந்தூல் - பத்துமலை வழித்தடத்தின் ஒற்றைப் பாதை இரட்டைப் பாதையாக மாற்றப்பட்டது.

புதிய நிலையங்கள்

அந்தக் கட்டத்தில்  தாமான் வாயூ,  கம்போங் பத்து மற்றும்  பத்து கென்டன்மன் ஆகிய புதிய நிலையங்கள் உருவாக்கப்பட்டன; மற்றும் நிறுத்தங்களும் கட்டப்பட்டன.

தாமான் வாயூ நகர்ப்புறம், ஈப்போ சாலையின் மையத்தில் அமைந்துள்ளது. இந்த நிலையம், ஈப்போ சாலை, கூச்சிங் சாலை, கெப்போங் சாலை வழியாக கோலாலம்பூர் நகர மையத்தை எளிதில் அணுகக்கூடிய வசதியை வழங்குகிறது.

மேற்சான்றுகள்

மேலும் காண்க 
 ஈப்போ சாலை 
 செந்தூல்
 கம்போங் காசிப்பிள்ளை 
 பத்து, கோலாலம்பூர்
 சிரம்பான் வழித்தடம்

வெளி இணைப்புகள்

கோலாலம்பூர் கூட்டாட்சியின் தொடருந்து நிலையங்கள்
மலேசியத் தொடருந்து நிலையங்கள்
சிரம்பான் வழித்தடம்
ஹேம் பருவா

ஹேம் பருவா (Hem Barua) அசாமைச் சேர்ந்த ஒரு முக்கிய அசாமிய கவிஞரும் அரசியல்வாதியும் ஆவார்.

ஆரம்ப கால வாழ்க்கை 
22 ஏப்ரல் 1915 இல், தேஜ்பூரில் பிறந்த  இவர் 1938 இல் கொல்கத்தா பல்கலைக்கழகத்தில் தனது முதுகலை பட்டத்தைப் பெற்றார். 1941 இல் அசாமிய மொழியிலும் ஆங்கிலத்திலும் விரிவுரையாளராக ஜோர்ஹாட்டிலுள்ள ஜேபி கல்லூரியில் சேர்ந்தார். அடுத்த ஆண்டு வெள்ளையனே வெளியேறு இயக்கத்தின் போது கல்லூரியிலிருந்து வெளியேறினார். 1943 இல் சிறையில் அடைக்கப்பட்டார். விடுதலையானதும், குவகாத்தியிலுள்ள பி. பருவா கல்லூரியில் சேர்ந்தார், பின்னர் அதன் முதல்வரானார்.

இலக்கியப் பணி 
பல புத்தகங்களை எழுதிய இவர் 1972 ஆம் ஆண்டு துப்ரியில் நடைபெற்ற அசாமிய இலக்கிய மன்றத்தின் வருடாந்திர அமர்வில் தலைவராக ஆனார். மேலும் அசாமின் நவீன இலக்கிய இயக்கத்தின் முன்னோடிகளில் ஒருவராகக் கருதப்பட்டார்.

அரசியல் வாழ்க்கை 
ஹேம் பருவா 1948-ல் காங்கிரசு கட்சியிலிருந்து விலகி சோசலிசக் கட்சியில் உறுப்பினரானார். பின்னர் பிரஜா சோசலிச கட்சியின் தேசிய நிர்வாகியாக தேர்ந்தெடுக்கப்பட்டார். 1957, 1962 மற்றும் 1967-ல் குவகாத்தி மக்களவைத் தொகுதியிலிருந்தும், 1967-ல் மங்கள்தோய் மக்களவைத் தொகுதியிலிருந்தும் மக்களவைக்குத் தேர்ந்தெடுக்கப்பட்டார். 1970 திசம்பர் வரை மக்களவை உறுப்பினராக இருந்தார்.

சான்றுகள் 

4வது மக்களவை உறுப்பினர்கள்
சோணித்பூர் மாவட்ட நபர்கள்
3வது மக்களவை உறுப்பினர்கள்
2ஆவது மக்களவை உறுப்பினர்கள்
1977 இறப்புகள்
1915 பிறப்புகள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
புலாவ் செபாங் தம்பின் தொடருந்து நிலையம்

புலாவ் செபாங் தம்பின் தொடருந்து நிலையம் (ஆங்கிலம்: Pulau Sebang Tampin Railway Station; மலாய்: Stesen KTMB Pulau Sebang) என்பது மலேசியா, மலாக்கா - நெகிரி செம்பிலான் மாநிலங்களின் எல்லைப் பகுதியில் அமைந்துள்ள ஒரு தொடருந்து நிலையம் ஆகும் இதன் வடக்கில் தம்பின்; தெற்கில் புலாவ் செபாங் நகரங்கள் உள்ளன.

முன்பு இந்த நிலையம் தம்பின் தொடருந்து நிலையம் (Tampin Railway Station) என்று அழைக்கப்பட்டது. மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை பெரும் வழித்தடத்தின் (KTM West Coast Railway Line), சிரம்பான் துணை வழித்தடத்தில் அமைந்துள்ளது.

பொது

நிலவியல் அடிப்படையில் இந்த நிலையம் மலாக்கா மாநிலத்தில் அமைந்துள்ளது. மலாயா மேற்கு கடற்கரை தொடருந்து வழித்தடத்தில் மலாக்கா மாநிலத்திற்கான இரண்டு நிலையங்களில் இந்த நிலையமும் ஒன்றாகும். மலாக்கா மாநிலத்தில் உள்ள மற்றொரு தொடருந்து நிலையம் பத்தாங் மலாக்கா தொடருந்து நிலையம் ஆகும். பொதுவாக இந்த நிலையம் மலாக்கா மாநிலத்திற்கு கூடுதலாகச் சேவை செய்கிறது.

சிரம்பான் வழித்தடத்தில், கேடிஎம் இடிஎஸ், கேடிஎம் இண்டர்சிட்டி மற்றும் கேடிஎம் கொமுட்டர் தொடருந்துகளால் இந்த நிலையம் சேவை செய்யப்படுகிறது. அத்துடன் சிரம்பான் வழித்தடத்தின் தெற்குப் பகுதியின் கடைசி நிலையமும் இதுவே ஆகும்.

பெயர் பிரச்சினை

இந்த நிலையம் மலாக்காவின் அலோர் காஜா மாவட்டத்தில் உள்ள புலாவ் செபாங் நகரில் அமைந்துள்ளது. இருப்பினும் நெகிரி செம்பிலான் மாநிலத்தின் தம்பின் நகருக்கு மிக மிக அருகில் உள்ளது.

இந்த நிலையம் புவியியல் ரீதியாக புலாவ் செபாங்கில் அமைந்து இருந்தாலும், "தம்பின் இரயில் நிலையம்" என்று பெயரிடப்பட்டது. அதனால் சர்ச்சைகள் ஏற்பட்டன. நெகிரி செம்பிலான் மாநிலத்தின் மக்கள் இந்த நிலையத்தை "தம்பின் இரயில் நிலையம்" என்றும்; மலாக்கா மக்கள் "புலாவ் செபாங் இரயில் நிலையம்" என்றும் அழைத்தனர்.

தம்பின்/புலாவ் செபாங் அறிவிப்புப் பலகை

மலாயா தொடருந்து நிறுவனம் அதன் பங்கிற்கு இந்த நிலையத்தின் பெயர் "புலாவ் செபாங்" நிலையம் அல்ல "தம்பின்" நிலையம் என்று உறுதிப்படுத்தியது. நிலையத்தின் நடைமேடைகளில் "தம்பின்/புலாவ் செபாங்" என்று எழுதப்பட்ட அறிவிப்புப் பலகை வைக்கப்பட்டது. அதன் பிறகும் பெயர்த் தகராறு தொடர்ந்தது.

இருப்பினும், ஜனவரி 4, 2013-இல், மலாக்கா மாநில அரசாங்கத்தின் உத்தரவின் பேரில், மலாயா தொடருந்து நிறுவனம் இந்த நிலையத்தின் பெயரை புலாவ் செபாங்/தம்பின் நிலையம் என நிரந்தரமாக மாற்றியது. அதன் மூலம் பெயரிடும் சர்ச்சையும் தீர்க்கப்பட்டது.

வரலாறு

1905-ஆம் ஆண்டு ஜூலை 15-ஆம் தேதி மலாயா மேற்கு கடற்கரை தொடருந்து வழித்தடத்தின் கட்டுமானம் சிரம்பான் நகரில் இருந்து தம்பின் நகரை அடைந்தபோது இந்த நிலையம் செயல்படத் தொடங்கியது. பின்னர் டிசம்பர் 1, 1905-இல், 34 கி.மீ. (21 மைல்) தம்பின் - மலாக்கா பாதை திறக்கப்பட்டது.

ஓர் ஆண்டு கழித்து 1 அக்டோபர் 1906-இல் கிம்மாஸ் பிரதான வழித்தடம் திறக்கப்பட்டது. தம்பின் - மலாக்கா வழித்தடத்தின் தண்டவாளங்கள் பின்னர் இரண்டாம் உலகப் போரில் ஜப்பானியர்களால் அகற்றப்பட்டது.

சேவைகள்

 கேடிஎம் இடிஎஸ்
 ETS Gold Train No. 9420/9425 பாடாங் பெசார் - கிம்மாஸ்
 ETS Premium Train No. 9204/9371 பட்டர்வொர்த் - கிம்மாஸ்

மேற்சான்றுகள்

மேலும் காண்க
 தம்பின் 
 புலாவ் செபாங்
 பத்தாங் மலாக்கா 
 கிம்மாஸ்
 சிரம்பான் வழித்தடம்

வெளி இணைப்புகள்

மலாக்கா
மலாக்கா தொடருந்து நிலையங்கள்
மலேசியத் தொடருந்து நிலையங்கள்
சிரம்பான் வழித்தடம்
செர்டாங் தொடருந்து நிலையம்

செர்டாங் தொடருந்து நிலையம் அல்லது செர்டாங் கொமுட்டர் நிலையம் (ஆங்கிலம்: Serdang Railway Station அல்லது Serdang Komuter Station; மலாய்: Stesen Keretapi Serdang அல்லது Stesen Komuter Serdang) என்பது மலேசியா, சிலாங்கூர் மாநிலத்தில் செரி கெம்பாங்கான் நகர்ப்பகுதியில் உள்ள ஒரு தொடருந்து நிலையம் ஆகும். இந்த நிலையம் சிரம்பான் வழித்தடத்தில், கேடிஎம் கொமுட்டர் தொடர்ந்து சேவையை வழங்கி வருகிறது.

இந்த நிலையம் பெசுராயா விரைவுச்சாலை (Besraya Expressway)   சுங்கை பீசி விரைவுச்சாலை (Sungai Besi Expressway); ஆகிய  விரைவுச்சாலைகளுக்கு அருகில் அமைந்துள்ளது.

பொது

இந்த நிலையத்திற்கு மேற்கே 2 கிமீ தொலைவில் உள்ள புத்ராஜெயா வழித்தடத்தின் (MRT Putrajaya Line)  செர்டாங் ஜெயா எம்ஆர்டி நிலையமும் இந்த நிலையத்துடன் இணைக்கப்பட்டுள்ளது. இருப்பினும், செர்டாங் ஜெயா எம்ஆர்டி நிலையத்திலிருந்து வரும் பேருந்துகள் இந்த செர்டாங் தொடருந்து நிலையத்தில் நிற்பது இல்லை.

சிரம்பான் வழித்தடம்

சிரம்பான் வழித்தடம் அல்லது சிரம்பான் தொடருந்து வழித்தடம் (Seremban Line) என்பது மலேசியாவின் மத்திய மாநிலப் பகுதிகளில் (KTM Komuter Central Sector), மலாயா தொடருந்து நிறுவனம், வழங்கி வரும் மூன்று தொடருந்து சேவைகளின் வழித்தடங்களில் ஒன்றாகும்.

இந்தச் வழித்தடம், மின்சார இரயில்கள் மூலமாக இயக்கப்படுகிறது. பத்துமலை; புலாவ் செபாங்; தம்பின் ஆகிய மூன்று நகரங்களை இந்தச் சேவை இணைக்கின்றது.

ரவாங் தம்பின் இணைப்பு

இந்தச் சேவையில் சில தொடருந்து வண்டிகள் சிரம்பான் நகரத்துடன் தங்களின் பயணச் சேவைகளை நிறுத்திக் கொள்கின்றன.

15 டிசம்பர் 2015-க்கு முன்பு, இந்தச் சேவை கோலாலம்பூர் ரவாங் நகரங்களுக்கு இடையில் மட்டுமே இருந்தது. ஆறு பெட்டிகள் கொண்ட 37 தொடருந்துகள் இந்தச் சேவையில் இப்போது ஈடுபடுத்தப்பட்டு உள்ளன.

காட்சியகம்

மேற்சான்றுகள்

மேலும் காண்க
 செரி கெம்பாங்கான் 
 சுங்கை பீசி
 சைபர்ஜெயா 
 சுபாங் ஜெயா மாநகராட்சி
 சிரம்பான் வழித்தடம்

வெளி இணைப்புகள்

 Serdang KTM Komuter Station

மலேசியாவில் போக்குவரத்து
மலேசியத் தொடருந்து நிலையங்கள்
சிரம்பான் வழித்தடம்
சிலாங்கூர் தொடருந்து நிலையங்கள்
சும்பா பச்சைப் புறா

சும்பா பச்சைப் புறா (Sumba green pigeon)(தெரெரான் தெய்சுமானீ) என்பது கொலம்பிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவில் உள்ள சும்பா தீவில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது வாழ்விட இழப்பால் அச்சுறுத்தப்படுகிறது.

மேற்கோள்கள் 

பச்சைப் புறாக்கள்
அகணிய உயிரிகள்
திமோர் பச்சைப் புறா

திமோர் பச்சைப் புறா (Timor green pigeon)(தெரெரான் சிட்டாசீயசு) என்பது கொலம்பிடே குடும்பத்தில் உள்ள ஒரு பறவை சிற்றினமாகும். இது ரோட் மற்றும் திமோர் தீவுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது வாழ்விட இழப்பால் அச்சுறுத்தப்படுகிறது.

பரவலும் வாழ்விடமும் 
திமோர் பச்சைப் புறா ரோட், திமோர், செமாவ் மற்றும் சிறு சுண்டாத் தீவின் அட்டாரோ தீவுகளில்  காணப்படுகிறது . இது  உயரம் வரை உள்ள தாழ்நிலங்களில் மரங்களைக் கொண்ட முதன்மை காடு, பருவக்காடு மற்றும் இரண்டாம் நிலை காடுகளில் வாழ்கிறது.

நடத்தை மற்றும் சூழலியல் 
திமோர் பச்சைப் புறா பழந்திண்ணி வகையினைச் சார்ந்தது. அத்திப்பழங்களை உண்பதாக பதிவு செய்யப்பட்டுள்ளது.

மேற்கோள்கள்

வெளி இணைப்புகள் 

 BirdLife Species Factsheet.

பச்சைப் புறாக்கள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
கொமொரோசு பச்சைப் புறா

கொமொரோசு பச்சைப் புறா (Comoro green pigeon)(தெரெரான் கிரிவௌடி) கொலம்பிடே குடும்பத்தைச் சேர்ந்த ஒரு பறவை சிற்றினம் ஆகும். இது மடகாசுகர் பச்சைப் புறாவினை (தெரெரான் ஆசுடிராலிசு) ஒத்த இனமாக இருப்பதாக முன்னர் கருதப்பட்டது.

புவியியல் வரம்பு 
தெரெரான் கிரிவௌடி தற்போது கொமொரோசுவில் உள்ள மாவாலி தீவிலிருந்து மட்டுமே அறியப்படுகிறது. இருப்பினும் இது கடந்த காலத்தில் காசிதிஜா மற்றும் நுசுவானியில் இருந்ததாகக் கருதப்படுகிறது.

வாழ்விடம் 
கொமொரோசு பச்சைப் புறா, பசுமையான காடுகளிலும், இரண்டாம் நிலை காடுகளிலும், உயரமான இடங்களில் தென்னந் தோட்டங்களிலும் காணப்படுகிறது.

பாதுகாப்பு 
சட்டப்பூர்வமாக கொமொரோசு பச்சைப் புறாக்கள் பாதுகாக்கப்பட்ட போதிலும், வேட்டையாடுதல் இன்னும் நடைபெறுவதாகச் சந்தேகிக்கப்படுகிறது. இதன் வாழ்க்கைக்குப் பொருத்தமான காடுகள் தீவின் 5% பகுதியில் மட்டுமே உள்ளது. எலிகள் போன்ற அறிமுகப்படுத்தப்பட்ட இனங்கள் முட்டைகளை வேட்டையாடுபவையாக உள்ளன. இதன் எண்ணிக்கை 2,500க்கும் குறைவானதாக இருப்பதாகக் கருதப்படுகிறது.

மேற்கோள்கள் 

பச்சைப் புறாக்கள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பாக்கம்

பாக்கம் என்பது தமிழ்நாடு மாநிலத்தின் திருவள்ளூர் மாவட்டத்தில் திருநின்றவூர் பகுதிக்கு அருகில் அமைந்துள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 79 மீட்டர் உயரத்தில் அமைந்துள்ள பாக்கம் புறநகர்ப் பகுதியின் புவியியல் ஆள்கூறுகள்,  ஆகும்.

திருநின்றவூர், வேப்பம்பட்டு, திருவள்ளூர், காக்களூர், புட்லூர், தொழுவூர், திருநின்றவூர், நெமிலிச்சேரி, பட்டாபிராம் மற்றும் ஆவடி ஆகியவை பாக்கம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.

ஆனந்தீசுவரர் கோயில் என்ற சிவன் கோயில் ஒன்று பாக்கம் பகுதியில் அமையப் பெற்றுள்ளது.

பாக்கம் பகுதியானது, பூந்தமல்லி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருவள்ளூர் மக்களவைத் தொகுதி சார்ந்தது.

மேற்கோள்கள்

வெளி இணைப்புகள் 
 GeoHack - பாக்கம்

திருவள்ளூர் மாவட்டத்திலுள்ள கிராமங்கள்
பெம்பா பச்சைப் புறா

பெம்பா பச்சைப் புறா (Pemba green pigeon)(தெரெரான் பெம்பாயென்சிசு) என்பது கொலம்பிடே குடும்பத்தில் உள்ள ஒரு பறவை சிற்றினமாகும். இது தன்சானியாவின் பெம்பாவில் மட்டுமே காணப்படும் அகணிய உயிரி.

பெம்பா பச்சைப் புறாவின் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், தோட்டங்கள் மற்றும் கிராமப்புற தோட்டங்கள் ஆகும். இது வாழ்விட இழப்பால் அச்சுறுத்தப்படுகிறது.

மேற்கோள்கள்

வெளி இணைப்புகள் 

 BirdLife Species Factsheet.

பச்சைப் புறாக்கள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
சுமாத்திரா பச்சைப் புறா

சுமாத்திரா பச்சைப் புறா (Sumatran green pigeon)(தெரெரான் ஆக்சியூரசு) என்பது கொலம்பிடே குடும்பத்தைச் சேர்ந்த ஒரு பறவை சிற்றினமாகும். இது சுமாத்திரா மற்றும் மேற்கு சாவகம் தீவுகளில் காணப்படும் இப்பறவை இந்தோனேசியாவில் மட்டுமே காணப்படும் அகணிய உயிரியாகும். இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.

மேற்கோள்கள் 

பச்சைப் புறாக்கள்
தென்னிந்திய பெரிய பச்சைப் புறா

தென்னிந்திய பெரிய பச்சைப் புறா (Green imperial pigeon, Ducula aenea pusilla) என்பது பெரிய பச்சைப் புறாவின் துணையினம் ஆகும். இந்தப் பறவை  தென்னிந்தியாவிலும்,  இலங்கையிலும் காணப்படுகின்றன.

விளக்கம் 
காக்கை அளவுள்ள இப்பறவை சுமார் 43 செ. மீ. நீளம் இருக்கும். இதன் அலகு சாம்பல் தோ்ந்த பசுமை நிறத்தில் இருக்கும். விழிப்படலம் ஆழ்ந்த சிவப்பாகவும், கால்கள் ஆழ்ந்த சிவப்பாகவும் இருக்கும். மரங்களில் வாழும் புறாக்களில் அளவில் மிகப்பெரியது. இதன் உடலின் பெரும் பகுதி அளஞ் சிவப்பு தோ்ந்த சாம்பல் நிறமாக இருக்கும். முதுகும் வாலின் மேற்பகுதியும் பளபளக்கும் வெண்கலப் பச்சை நிறமாக இருக்கும். வாலின் கீழ்ப்பகுதி மஞ்சள் தோ்ந்த கருஞ் செம்பழுப்பாக இருக்கும். ஆணும் பெண்ணும் ஒன்று போலத் தோற்றம் கொண்டவை.

வாழிடம் 
இப்பறவை தென்னிந்தியாவில் கிழக்கு, மேற்குத் தொடர்ச்சி மலைத் தொடர்கள் சார்ந்த பகுதிகளில் உள்ள, சமவெளிக்  காடுகளில் காணப்படுகிறது. மலைப்பகுதிகளில் 300 மீட்டர் உயரத்திற்கு மேல் பெரும்பாலும் காணப்படுவதில்லை. அத்தி, ஆலமரம் சார்ந்த காடுகளை பெரிதும் இது விரும்பும்.

பழக்கவழக்கங்கள் 
இவை இணையாகவும், ஐந்து முதல் 6 வரையிலான சிறு பறவைக் கூட்டமாக காணப்படும். பெரும்பாலான பச்சைப் புறாக்களைப் போல பெருங்கூட்டமாக இதைக் காணமுடியாது. பழமரங்களில் பழத்திற்காக பிற பச்சைப் புறாக்களைப் போல ஆரவாரமாக ஒன்றோரு ஒன்று சண்டை இடுவது இல்லை. எப்போராவது மட்டும் பழ மரங்களில் அரிதாக 20 பறவைகள் வரையிலான கூட்டமாக காணப்படும். காலை மாலை வேளைகளில் மரக்கிளைகளின் உச்சியில் வெயில் காயும் பழக்கம் உண்டு. உப்பு மண் உரும்டைகளையும் தண்ணீரையும் குடிக்க மட்டுமே தரை இறங்கும். 

ஆழ்ந்த தொனியிற் சிரிப்பதுபோன்று உ, உ, உ, என்றோ வூஉக், வூஉக், வூஉக், வூஉர்ர் என்றோ வூஉக், வூர், வூர், வூர் என்றோ கத்தும்.

இனப்பெருக்கம் 
இவை பெப்ரவரி முதல் சூன் வரை இனப்பெருக்கம் செய்கின்றன.   ஆண் பறவை காதலூட்டத்தின் போது மேலும் கீழும் பறந்து வேடிக்கைக் காட்டும். மேலும் பெண் பறவையின் அருகே அமர்ந்து தலையைத் தாழ்த்தி மார்பில் புதைத்துக் கொண்டு உச்சந்தலை, கழுத்து ஆகியவற்றை அழகாகக் காட்டும். மரங்களில் சாதாரண உயரத்தில் கூடு கட்டும். வெள்ளை நிறத்தில் ஒரு முட்டை இடும்.

மேற்கோள்கள் 

தென்னிந்தியப் பறவைகள்
இலங்கைப் பறவைகள்
பச்சைப் புறாக்கள்
ஒன்றிணைக்க வேண்டிய விலங்கியல் கட்டுரைகள்
ஏஃப்மைட்டு

ஏஃப்மைட்டு (Afmite) என்பது Al3(OH)4(PO4)(PO3OH)·H2O என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும். பிரெஞ்சு கனிமவியல்குழு சங்கம் நினைவாக இப்பெயர் கனிமத்திற்கு சூட்டப்பட்டது. பிரெஞ்சு கனிமவியல்குழு சங்கம் என்ற சொற்களின் ஆங்கில எழுத்துகளின் முதல் எழுத்தை சேர்த்து சுருக்கமாக ஏ.எப்.எம். என்ற அழைப்பின் நீட்சியாக இதற்கு ஏஃப்மைட்டு என்று பெயரிடப்பட்டது. பன்னாட்டு கனிமவியல் சங்கமும் இதை Afm என்ற குறியீட்டால் அடையாளப்படுத்துகிறது.

மேற்கோள்கள்

வெளி இணைப்புகள் 
 Afmite on the Handbook of Mineralogy

கனிமங்கள்
பாசுப்பேட்டு கனிமங்கள்
ரேபிட் ரெயில்

ரேபிட் ரெயில் (ஆங்கிலம்: Rapid Rail; மலாய்: Rapid Rail Sdn Bhd) என்பது கோலாலம்பூர் மற்றும் கிள்ளான் பள்ளத்தாக்கு பகுதிகளுக்குச் சேவை செய்யும் விரைவுப் போக்குவரத்து (Rapid Transit) மெட்ரோ (Metro) நிறுவனம் ஆகும்.

பிரசரானா மலேசியாவின் துணை நிறுவனம்; மற்றும் ஐந்து விரைவுப் போக்குவரத்து வழித்தடங்களில் (Rapid Transit Lines) சேவைகளில் ஈடுபட்டுள்ள ஒரே நிறுவனமும் ஆகும்; அத்துடன் ஒரு கூட்டு அமைப்பாக ரேபிட் கேஎல் (Rapid KL) எனும் விரைவுப் போக்குவரத்து அமைப்பையும் செயல்படுத்துகிறது.

பொது

இந்த ரேபிட் ரெயில் அமைப்பானது, தற்போது மூன்று இலகு விரைவு தொடருந்து (எல்ஆர்டி) (Light Rapid Transit) வழித்தடங்கள்; இரண்டு பெரும் விரைவு தொடருந்து (எம்ஆர்டி) (Mass Rapid Transit) வழித்தடங்கள்; மற்றும் ஒரு ஒற்றைத் தண்டூர்தி (Monorail) வழித்தடம் ஆகியவற்றைக் கொண்டுள்ளது.

தொடருந்து சேவைகள் காலை 6:00 மணி தொடங்கி நள்ளிரவு வரையில் செயல்படுகின்றன. உச்ச நேரத்தின் போது மூன்று நிமிடங்களுக்கு ஒரு முறையும்; உச்ச நேரம் அல்லாத போது பதினான்கு நிமிடங்களுக்கு ஒரு முறையும் சேவைகள் வழங்கப்படுகின்றன.

தொடருந்துகள்

இந்தத் தொடருந்துகள் ஓட்டுநர் இல்லாதவை; ஒரு குறிப்பிட்ட நேரத்திற்கு ஒரு குறிப்பிட்ட பாதையில் பயணிப்பதற்கும்; குறிப்பிட்ட நிலையங்களில் நிறுத்துவதற்கும்; தானியங்கி முறையில் இயங்குகின்றன. இருப்பினும்கூட, அவசரநிலையின் போது பயன்படுத்துவதற்காக, தொடருந்துகளின் ஒவ்வொரு முனையிலும் மனித ஓட்டுநர்களுக்கான கட்டுப்பாட்டுக் கருவிகள் வழங்கப்பட்டு உள்ளன.

மேற்கோள்கள்

மேலும் காண்க 
 ரேபிட் பினாங்கு
 ரேபிட் கேஎல்
 பிரசரானா மலேசியா

வெளி இணைப்புகள்
 Prasarana Malaysia Berhad
 Mass Rapid Transit Corporation Sdn Bhd (MRT Corp)
 Suruhanjaya Pengangkutan Awam Darat (SPAD) 

கோலாலம்பூர்
மலேசியாவில் போக்குவரத்து
மலேசியத் தொடருந்து நிலையங்கள்
மலேசிய நிறுவனங்கள்
இலாரந்து நோட்டேல்

Articles with hCards
 

இலாரந்து நோட்டேல் (Laurent Nottale)(பிறப்பு: ஜூலை 29,1952) ஒரு வானியற்பியலாளரும் சி. என். ஆர். எஸ். இன் ஓய்வு பெற்ற ஆராய்ச்சி இயக்குநரும் , பாரிசு ஆய்வகத்தின் ஆராய்ச்சியாளரும் ஆவார். குவைய இயற்பியல், சார்பியல் கோட்பாட்டை ஒன்றிணைப்பதை நோக்கமாகக் கொண்ட  சார்பியல் அளவுகோல் கோட்பாட்டின் ஆசிரியரும் கண்டுபிடிப்பாளரும் ஆவார்.

அறிவியல் தொழில் 
நோட்டேல் பொது சார்பியல் களத்தில் தனது தொழில்முறை பணியைத் தொடங்கினார். 1980 ஆம் ஆண்டு ஜூன் மாதம் தனது முனைவர் பட்ட ஆய்வறிக்கையை " பால்வெளிக் கொத்துகளால் அபுள் சார்பின் சிற்றுலைவு " என்ற தலைப்பில் பெற்றார் , அதில்ஈவர் பால்வெளிக்கொத்துகள் ஒட்டுமொத்தமாக நெடுந்தொலைவு வாயில்களில் ஈர்ப்பு வில்லைகளாக செயல்படக்கூடும் என்பதைக் காட்டினார். இந்த முடிவுகளில் சில நேச்சர் இதழில் வெளியிடப்பட்டன.

இவர் L ' Univers et la Lumière éflammarion énouvelle Bibliothèque Scientifique 1994ʼ Champs 1998) என்ற பெயர்பெற்ற புத்தகத்தை வெளியிட்டு, இதற்காக இவர்  (Prix du livre d'ÂAstronomie Haute - Maurienne - Vanoise) எனும் பரிசைப் பெற்றார்.

வின்சென்ட் போந்தெம்சும்  யுவெசு  கிங்கிராசும்  கூற்றுப்படி , நோட்டேலின் அறிவியல் வாழ்க்கையில் இரண்டு தனித்தன்மைக் கட்டங்கள் உள்ளன எனக் கூறுகின்றனர்தன்படி, 1975 முதல் 1991 வரையில் உள்ள காலத்தில் இவர் ஈர்ப்பு வில்லைகள் போன்ற வழக்கமான தலைப்புகளில் ஆய்வு செய்தார்.  அதே நேரத்தில் 1984 முதல்  இவர் தனது  சார்பியல் அளவுகோல் கோட்பாட்டை உருவாக்குவதில் கவனம் செலுத்தினார் - இது  முறிநிலை காலவெளி அடிப்படையிலான இயற்பியல் கோட்பாட்டிற்கான முன்மொழிவு ஆகும்.

நோட்டேலின்  சார்பியல் அளவுகோல் கோட்பாடு 
சார்பியல் அளவுகோல் கோட்பாடு என்பது சார்பியலை இயற்பியல் அளவுகளுக்கு (நேர, நீள, ஆற்றல், அல்லது உந்தத்தின்) நீட்டிக்கக் கூறுகிறது. 
இருண்ட பொருள் நிலவல்,  கோள் அமைப்புகளின் உருவாக்கம்,, உயிரியல், புவியியல், தொழில்நுட்ப ஒருமைகள் ஆகியவற்றிற்கான பயன்பாடுகள் உட்பட ,  இதன் சார்பாக ஆதரவாளர்கள் பரந்த அளவிலான பல கூற்றுக்களை முன்வைத்துள்ளனர். 
நோட்டேல் தானே தொழில்நுட்ப ஒருமைகளைப் படிக்கவில்லை. 
இந்த முன்மொழிவு அறிவியல் சமூகத்தால் பரவலான வரவேற்பைப் பெறவில்லை.

தேர்ந்தெடுக்கப்பட்ட வெளியீடுகள் 
 Scale Relativity And Fractal Space-Time: A New Approach to Unifying Relativity and Quantum Mechanics. 2011 1st ed. World Scientific Publishing Company. ()
 Fractal Space-Time and Micro-physics, Editions World Scientific, May 1993 () (The reference book about Scale Relativity theory).
 L'univers et la lumière, Cosmologie classique et mirages gravitationnels, Éditions Flammarion, août 1993 ()
 La Relativité dans tous ses états : du mouvements aux changements d'échelle, Éditions Hachette, 1998 ()
 Les arbres de l'évolution, Laurent Nottale, Jean Chaline et Pierre Grou, Éditions Hachette, mars 2000 ()

மேலும் காண்க 

 முறிநிலை அண்டவியல்

மேற்கோள்கள்

வெளி இணைப்புகள் 
 இலாரந்து நோட்டேலின் தனிப்பட்ட பக்கம்
 265 கட்டுரைகள்   இணையதளத்தில் (1975 - 2021): Google Scholar

வாழும் நபர்கள்
1952 பிறப்புகள்
அண்டவியலாளர்கள்
பிரெஞ்சு வானியலாளர்கள்
அண்டவியல் கோட்பாடுகள்
மெய்யியலாளர்கள்
விலாங்கூகைட்டு

விலாங்கூகைட்டு (Wilancookite) என்பது   என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும். பெரிலியம் பாசுப்பேட்டு அணைவுச் சேர்மமான இக்கனிமம் மிகவும் அரிதாகக் கிடைக்கக்கூடிய கனிமமாகும். பிரேசில் நாட்டிலுள்ள மினாசு கிரேய்சு மாநிலத்தின் இயெக்விடிங்கோங்கா நகராட்சியில் விலாங்கூகைட்டு முதன் முதலில் கண்டறியப்பட்டது.

பன்னாட்டு கனிமவியல் சங்கம் விலாங்கூகைட்டு Wck என்ற குறியீட்டால் அடையாளப்படுத்துகிறது

தொடர்புடைய கனிமங்கள்
விலாங்கூகைட்டு பகாசபைட்டு என்ற இலித்தியம் கொண்டுள்ள பெரிலியம் பாசுப்பேட்டு கனிமத்துடன் தொடர்புடையதாக உள்ளது.

மேற்கோள்கள் 

பாசுப்பேட்டு கனிமங்கள்
பெரிலியம் கனிமங்கள்
பேரியம் கனிமங்கள்
கனசதுரக் கனிமங்கள்
வேக்னரைட்டு

வேக்னரைட்டு (Wagnerite) என்பது   என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும்.  வேக்னரைட்டு கனிமம் இரும்பு, மக்னீசியம் தனிமங்களின் பாசுப்பேட்டும் புளோரைடும் கலந்த ஒரு கலப்பு கனிமமாகும். தீப்பாறைகளில் பிற பாசுப்பேட்டு கனிமங்களுடன் சேர்ந்து இது கிடைக்கிறது. செருமனி நாட்டின் மூனிச்சு நகரத்தைச் சேர்ந்த கனிமவியலாளரான பிரான்சுமைக்கேல் வோன் வேக்னரை நினைவுகூரும் வகையில் கனிமத்திற்கு வேக்னரைட்டு எனப் பெயரிடப்பட்டது. 
பன்னாட்டு கனிமவியல் சங்கம் வேக்னரைட்டு கனிமத்தை Wagஎன்ற குறியீட்டால் அடையாளப்படுத்துகிறது.

மேற்கோள்கள் 

பாசுப்பேட்டு கனிமங்கள்
மக்னீசியக் கனிமங்கள்
இரும்பு(II) கனிமங்கள்
ஒற்றைச்சரிவச்சுக் கனிமங்கள்
புளோரின் கனிமங்கள்
ஜேம்சு பின்னி

ஜேம்சு ஜெப்ரி பின்னி (James Jeffrey Binney) (பிறப்பு; ஏப்ரல் 12,1950) ஒரு பிரித்தானிய  வானியற்பியலாளர் ஆவார். அவர் ஆக்சுபோர்டு பல்கலைக்கழகத்தில் இயற்பியல் பேராசிரியராகவும் , கோட்பாட்டு இயற்பியல் துணைத் துறையின் முன்னாள் தலைவராகவும் , மெர்ட்டன் கல்லூரியின் தகைமை ஆய்வுறுப்பினராகவும் உள்ளார். பின்னி கோட்பாட்டுப்  பால்வெளி,  புறப்பால்வெளி வானியற்பியலில் தனது பணிக்காக முக்கியமாக அறியப்படுகிறார் , இருப்பினும் அவர் வானியற்பியலுக்கு வெளியே உள்ள  அறிவியல்பகுதிகளுக்கும் பல பங்களிப்புகளை வழங்கியுள்ளார்.

கல்வியும் தொழிலும் 
பின்னி 1971 இல் கேம்பிரிட்ஜ் பல்கலைக்கழகத்தில் கணித டிரிபோஸில் முதல் வகுப்பு பி. ஏ. பட்டம் பெற்றார் , பின்னர் ஆக்சுபோர்டு பல்கலைக்கழகத்திற்குச் சென்று டென்னிசு சியாமாவின் கீழ் கிறிஸ்து தேவாலயத்தில் டிஃபில் படிப்பை  1975 இல் முடித்தார். 1983 - 87 ஆம் ஆண்டிலும் , 1989 ஆம் ஆண்டு இலையுதிர்காலத்திலும் பிரின்சுடன்  உயர் ஆய்வு நிறுவனத்தில் வருகைதரு அறிஞராக இருந்தார். மாகிதலன் கல்லூரியிலலிளநிலை  ஆய்வுறுப்பினர்,பிரின்சுடன் பல்கலைக்கழகத்தில் முதல் நிலை உட்பட பல பிந்தைய முனைவர் பதவிகளை வகித்த பிறகு , பின்னி 1981 இல் மெர்ட்டன் கல்லூரியில் பல்கலைக்கழக விரிவுரையாளராகவும் , இயற்பியலில்  ஆய்வுறுப்பினர், ஆசிரியராகவும் ஆக்சுபோர்டுக்கு திரும்பினார்.  பின்னர் 1991 இல் கோட்பாட்டு இயற்பியலில் விளம்பர வாசகராகவும் , 1996 இல் இயற்பியல் பேராசிரியராகவும் பணியமர்த்தப்பட்டார்.

பின்னி தனது பணிக்காக 1986 ஆம் ஆண்டில் இயற்பியல் நிறுவனத்தின் மேக்சுவெல் பரிசு , 2003 ஆம் ஆண்டில் அமெரிக்க வானியல் கழகத்தின் பிரவுவேர் விருது , 2010 இல் டிராக் பதக்கம், 2013 இல் எடிங்டன் பதக்கம் உள்ளிட்ட பல தகைமைகலையும் விருதுகளையும்  பெற்றுள்ளார். 1973 முதல் அரசு வானியல் கழகத்தின் உறுப்பினராக இருந்த அவர் , அரசு வானியல் கழகத்தின்   ஆய்வுறுப்பினராகவும் , 2000 ஆம் ஆண்டில் இயற்பியல் நிறுவனத்தின் உறுப்பினராகவும் தேர்ந்தெடுக்கப்பட்டார். அவர் பிரின்சுடன் பல்கலைக்கழக அச்சகத்தின் ஐரோப்பிய அறிவுரைக் குழுவிலும் அமர்ந்துள்ளார்.

ஆர்வங்கள் 
பின்னியின் ஆராய்ச்சி ஆர்வங்களில் பின்வருவன அடங்கும்:

 குளிரூட்டும் ஓட்டங்களின் இயற்பியலும்  ஏஜிஎன் பின்னூட்டத்தின் செயல்முறைகளும்
 பால்வெளி வளிம வட்டின் மீவிண்மீன் வெடிப்புக் குலைவு
 பால்வழி உட்பட்ட  பால்வெளிகளின் இயங்கியல்
 சுற்றுவலய படிமமாக்க வளர்ச்சி உட்பட்ட பால்வெளி, வட்டணைகலின் படிமமாக்கம்.

வெளியீடுகள் 
பின்னி  இணைபுலமை மதிப்பாய்வு செய்யப்பட்ட  ஆய்விதழ்களில் 200 க்கும் மேற்பட்ட கட்டுரைகளையும் , பால்வெளி இயங்கியல் உட்பட பல பாடப்புத்தகங்களையும் எழுதியுள்ளார் , இது நீண்ட காலமாக அதன் துறையில் செந்தரப் பாடநூலாகக் கருதப்படுகிறது.

புத்தகங்கள்

 பால்வெளி இயங்கியல், திமித்ரி மிகலாசு , ஜேம்சு பின்னி பிரீமேன்  வெளியீடு, 1981..
 பால்வெளி இயங்கியல்,,ஜேம்ஸ் பின்னி,  சுக்காட் திரெமைன்,  பிரின்சுடன் பல்கலைக்கழகம் அச்சகம், 1988.
 ஜே. ஜே. பின்னி, என். ஜே. டோரிக், ஏ. ஜே. ஃபிஷர், எம். இ. ஜே. நியூமன்  உய்யநிலை நிகழ்வுகளின் கோட்பாடு (Theory of critical phenomena) (1992).
 பால்வெளி வானியல் (2 ஆவது பதிப்பு. ஜேம்சு பின்னி, மைக்கேல் மெரிபீல்டு பிரின்சுடன்) பல்கலைக்கழக  அச்சகம், 1998.
 பால்வெளி இயங்கியல், (2 ஆவது பதிப்பு) ஜேம்ஸ் பின்னி, சுக்காட் திரெமைன் பிரின்சுடன் பல்கலைக்கழக அச்சகம், 2008.

மேற்கோள்கள்

வெளி இணைப்புகள் 

 கோட்பாட்டு இயற்பியல் மையம் - ஆக்சுபோர்டு பல்கலைக்கழகம் (ஒரு குறுகிய வாழ்க்கை வரலாறு உட்பட)

Articles with hCards
1950 பிறப்புகள்
வாழும் நபர்கள்
பிரித்தானிய இயற்பியலாளர்கள்
அண்டவியலாளர்கள்
பிரித்தானிய அண்டவியலாளர்கள்
பிரித்தானிய வானியற்பியலாளர்கள்
கேரி சுட்டைகுமன்

கேரி சுட்டைகுமன் (Gary Steigman)( பிப்ரவரி 23,1941 - ஏப்ரல் 9,2017) ஒரு அமெரிக்க வானியற்பியலாளர் மற்றும் வானியலாளர் ஆவார் , அவர் பிக் பாங்கின் முதல் சில நிமிடங்களில் முதன்மை நியூக்ளியோசிந்தஸிஸ் துகள் இயற்பியல் மற்றும் நினைவுச்சின்ன துகள் மிகுதியில் தனது ஆராய்ச்சிக்காக அறியப்பட்டார்.</ref>

1961 ஆம் ஆண்டில் நியூயார்க் நகரக் கல்லூரியில் இயற்பியலில் இளங்கலை பட்டம் பெற்ற பிறகு , 1968 ஆம் ஆண்டில் நியுயார்க் பல்கலைக்கழகத்தின் மால்வின்  உரூடர்மனின் மேற்பார்வையின் கீழ் முனைவர் பட்டம் பெற்றார். இவரது முனைவர் பட்ட ஆய்வுக் கட்டுரை அண்டவியல் பொருள் - எதிர்பொருள் சமச்சீர் பற்றிய கருதுகோள் தவறானது என்றும் , நமது  அண்டத்தில்  எதிர் அடர்துகளைவிட  கணிசமான அளவுக்கு அடர்துகள் கூடுதலாக இருக்க வேண்டும் என்றும் காட்டியது. இந்தப் படைப்பு 1969 ஆம் ஆண்டில் நேச்சர் இதழில் வெளியிடப்பட்டது , அதைத் தொடர்ந்து 1976 ஆம் ஆண்டில் வானியல், வானியற்பியல்  ஆண்டுதோறுமான மதிப்பாய்வில்  இதைப் பெரிதும் மேற்கோள் காட்டிய கட்டுரை வெளியிடப்பட்டது. 1968 ஆம் ஆண்டில் கேம்பிரிட்ஜ் பல்கலைக்கழகத்தின் கோட்பாட்டு வானியல் நிறுவனத்தில் (இப்போது வானியல் நிறுவனம்) வருகையாளராகவும் , 1970 ஆம் ஆண்டில் கால்டெக்கில் ஆராய்ச்சியாளராகவும் ஆனார்.

இவர் 1972 ஆம் ஆண்டில் யேல் பல்கலைக்கழகத்தில் 1978 ஆம் ஆண்டில் ஒரு ஆசிரிய உறுப்பினரானார். தெலாவேர் பல்கலைக்கழகத்தில் பார்ட்டோல் ஆராய்ச்சி நிறுவனத்தில் உறுப்பினராகவும் , 1986 ஆம் ஆண்டில் ஓகியோ மாநில பல்கலைக்கழகத்தில் முழு பேராசிரியராகவும் இருந்தார் , அங்கு அவர் 2012 இல் பேராசிரியராக ஓய்வு பெற்றார். 1991 ஆம் ஆண்டில் அமெரிக்க இயற்பியல் கழகத்தின் உறுப்பினராக தேர்ந்தெடுக்கப்பட்டார்.

1977 ஆம் ஆண்டில் ஜேம்ஸ் ஈ. குன், டேவிட் என். சிராம்மா ஆகியோருடன் இணைந்து  இவர் ஒரு கட்டுரையை வெளியிட்டார் , அதில் 4 எல்லியச்(He) செறிவுகள்,  முந்துபாழ் ஊடக அணுக்கருத் தொகுப்பு  ஆகிய உண்மைகளைப் பயன்படுத்தி, நியூட்ரினோ இனங்களின் எண்ணிக்கையில் ஒரு புதிய வரம்பை நிறுவினார் கட்டுரை முடிவுகள் " மொத்த  அடர்  இலெப்டான்களின் எண்ணிக்கை 5 க்கும் குறைவாகவோ அல்லது சமமாகவோ இருக்க வேண்டும் " என்பதைக் காட்டின. அண்டவியல் பற்றிய உண்மைகள் வழி துகள் இயற்பியலை முதன்முதலில் கட்டுப்படுத்தியவற்றில் இதுவும் ஒன்றாகும்.

1980 ஆம் ஆண்டு ஈர்ப்பு ஆராய்ச்சி அறக்கட்டளை கட்டுரைப் போட்டியிலபிவரும் சிராமும் முதல் பரிசைப் பெற்றனர் , இது மிகப்பெரிய நியூட்ரினோக்கள் ஆட்சி செலுத்தும் ஒரு கற்பனையான  அண்டத்தைப் பகுப்பாய்வு செய்தது. அவர்களின் கட்டுரை பேரியோனிக் அல்லாத துகள்கள் ஆட்சி செலுத்தும்  அண்டத்திற்கான தொடக்க கால முன்மொழிவுகளில் ஒன்றாகும். டேவிடு சிராம் மைக்கேல் டர்னர் கீத் ஆலிவ் மற்றும் டெரன்ஸ் பி. வாக்கர் ஆகியோருடன் இணைந்து இவர்  அண்டத்தின் பேரியான் அடர்த்தி, இன்னும்பிற கட்டுப்படுத்தப்பட்ட துகள் பண்புகள் பற்றிய துல்லியமான மதிப்பீடுகளைப் பெற்றார். 1980 களிலும் மற்றும் 1990 களிலும்  அண்டத்தின் பேரியான் அடர்த்திக்கான துல்லியமான மதிப்பை முன்னறிவிக்கும் மிகவும் மேற்கோள் காட்டப்பட்ட ஆவணங்களின் தொடரை அவர்கள் எழுதினர். அவர்களின் கணிப்பு சி. எம். பி அளவீடுகளால் உறுதிப்படுத்தப்பட்டது.

1984 ஆம் ஆண்டில் மைக்கேல் தர்னர்,  இலாரன்சு கிராசு ஆகியோருடன்  இணைந்து இவர் சுழியல்லாத அண்டவியல் மாறிலி என்ற கருத்தை மீண்டும் அறிமுகப்படுத்தி அண்டவியல் தொடர்பான பல சிக்கல்களை தீர்க்க முடியும் என்று பரிந்துரைத்தார்.

மேற்கோள்கள்

வெளி இணைப்புகள் 

அமெரிக்க அண்டவியலாளர்கள்
அமெரிக்க வானியற்பியலாளர்கள்
2017 இறப்புகள்
1941 பிறப்புகள்
அமெரிக்க வானியலாளர்கள்
அண்டவியலாளர்கள்
ஜார்ஜ் சி. மெக்விட்டி

ஜார்ஜ் குன்லிப் மெக்விட்டி(George Cunliffe McVittie) FRSE   (1904 - 1988) ஒரு பிரித்தானியக் கணிதவியலாளரும் அண்டவியலாளரும் ஆவார். கதிரலை வானியலுக்கான அவரது பங்களிப்புகளுக்காக அவர் மிகவும்  பெயர்பெற்றார்.

வாழ்க்கை. 
மெக்விட்டி 1904 ஆம் ஆண்டு ஜூன் 5 ஆம் தேதி துருக்கியில் உள்ள சுமிர்னாவில் பிறந்தார் , அங்கு அவரது தந்தை பிராங்க் எசு. மெக்விட்டீ ஒரு வணிகர். அவரது தாயார் எமிலி கரோலின் வெபர் கிரேக்கத்தில் வசித்து வந்தார் , ஆனால் பிரித்தானியக்  கால்வழியைச் சேர்ந்தவர். ஜார்ஜ் பிரெஞ்சு, ஆங்கிலம் ஆகிய இருமொழிகளிலிலும் வளர்ந்தார்.

1923 முதல் எடின்பர்க் பல்கலைக்கழகத்தில் கணிதமும்  இயற்பியலும் பயின்றார். பின்னர் அவர் கேம்பிரிட்ஜ் கிறிஸ்து கல்லூரிக்குச் சென்றார் , அங்கு அவர் பேராசிரியர் ஆர்த்தர் எடிங்டனின் கீழ் முனைவர் பட்டம் பெற்றார். 1930 முதல் 1934 வரை  இலீட்சு பல்கலைக்கழகத்தில் உதவி விரிவுரையாளராகவும் , 1933 முதல் 1933 வரை எடின்பர்க் பல்கலைக்கழகத்தில் விரிவுரையாளாகவும் , 1936 முதல் 1958 வரை  இலண்டன் கிங்சு கல்லூரி பல்கலைக்கழகத்திலசூயர் விரிவுரையாளராகவும் இருந்தார். 1933 இல்   அரசு வானியல் கழகத்தின் உறுப்பினராகத் தேர்ந்தெடுக்கப்பட்டார்.  இரண்டாம் உலகப் போரின் போது அவர் வானிலையியலில்  பணியாற்றினார் , இது வானிலை ஆய்வு வெளியீடுகளுக்கும் வழிவகுத்தது.

1943 ஆம் ஆண்டில் அவர் எடின்பர்கு அரசு கழகத்தின்  ஆய்வுறுப்பினராசுத் தேர்ந்தெடுக்கப்பட்டார். டேவிடு கிப்,  ஐவர் எதரிங்டன்,  இராபர்ட் சுலாப், அலெக்சாந்தர் ஐத்கன் ஆகியோர்  இவரை முன்மொழிந்தனர்.  1948 முதல் இலண்டன் அரசி மேரி கல்லூரியில் பேராசிரியராக இருந்தார்.

பின்னர் 1952 முதல் 1972 வரை அமெரிக்காவில் அர்பானா - சாம்பெயின் இல் உள்ள இல்லினாய்சு பல்கலைக்கழகத்தில்  பேராசிரியராக பணியாற்றினார் , அங்கு அவர் ஒரு சிறிய வானியல் துறையை உருவாக்கினார். இது நாட்டின் முன்னணி வானியல் துறைகளில் ஒன்றாகும். 1962 மற்றும் 1970 ஆம் ஆண்டுகளில் அவருக்கு குகென்கெய்ம்  ஆய்வுநல்கைகள் வழங்கப்பட்டன.   அவரது நிர்வாகத் திறனால்  இவர் அமெரிக்க வானியல் கழகத்தின் செயலாளராக ஆனார்.

1972 முதல் 1988 வரை கேன்டர்பரியில் உள்ள கென்ட் பல்கலைக்கழகத்தில் தகைமைப் பேராசிரியராக பணியாற்றினார் , அங்கு 1985 இல் தகைமை முனைவர் பட்டம் பெற்றார்.

அவர் 1988 மார்ச் 8 அன்று கேன்டர்பரியில் காலமானார்.

புகழ்மரபு 
2417 மெக்விட்டி என்ற சிறுகோள் அவரது நினைவாகப் பெயரிடப்பட்டது.  மிச்சிகனில் உள்ள திரெய்தன் பிளைன்சில் உள்ள ஜார்ஜ் சி. மெக்விட்டி தொடக்கப்பள்ளியும் அவரது நினைவாகப் பெயரிடப்பட்டது.

குடும்பம். 
1934 ஆம் ஆண்டில் மெக்விட்டி ஜான் சுட்டிராங் ,FRSE(1868 - 45). இன் மகளான மில்ட்ரெடு பாண்டு சுட்டிராங்கை மணந்தார் (1906 - 85)

வெளியீடுகள் 

 அண்டவியல் கோட்பாடு (1937) (2வது பதிப்பு 1949)
 பொது சார்பியலும் அண்டவியலும் (1956) (2வது பதிப்பு 1965)
 அண்டவியலில் உண்மையும் கோட்பாடும் (1961)

பிற இணைப்புகள் 
MAH Maccallum:Gorge Cunliffe McVittie (1904 - 1988மரசு வானியல் கழகத்தின் காலாண்டு இதழ் தொகுதி 30 1989 pp 119 – 122

மேற்கோள்கள்

வெளி இணைப்புகள் 
 
 Veröffentlichungen von G.C. McVittie im Astrophysics Data System
 Nachrufe auf G.C. McVittie im Astrophysics Data System

எடின்பரோ பல்கலைக்கழக முன்னாள் மாணவர்கள்
பிரித்தானிய அண்டவியலாளர்கள்
1988 இறப்புகள்
1904 பிறப்புகள்
அண்டவியலாளர்கள்
பிரித்தானிய இயற்பியலாளர்கள்
வெண்வயிற்று பச்சைப் புறா

வெண்வயிற்று பச்சைப் புறா (White-bellied green pigeon)(தெரெரான் சிபோல்தி) என்பது கொலம்பிடே குடும்பத்தில் உள்ள ஒரு பறவை சிற்றினம் ஆகும். இது சீனா, சப்பான், தென் கொரியா, லாவோஸ், உருசியா, தைவான், தாய்லாந்து, இந்தியா மற்றும் வியட்நாம் ஆகிய நாடுகளில் வாழ்கின்றது. இதன் இயற்கை வாழ்விடம் மிதவெப்பக் காடுகள் ஆகும்.

இந்தப் புறா வழக்கத்திற்கு மாறாக உப்புநீரை குடிக்கும் பண்பிற்காகப் பெயர் பெற்றது. சப்பானில் கனகாவா மாகாணத்தில் உள்ள ஐசோவில் உள்ள டெருகாசாகி பகுதியில் இது நன்கு அறியப்பட்டது.

மேற்கோள்கள் 

யப்பானியப் பறவைகள்
பச்சைப் புறாக்கள்
தென் சீனப் பறவைகள்
தைவான் பறவைகள்
ஆப்பு வால் பச்சைப் புறா

ஆப்பு வால் பச்சைப் புறா (Wedge tailed green pigeon) அல்லது கோக்லா பச்சைப் புறா (தெரெரான் பெனுபெனுரசு) என்பது கொலம்பிடே குடும்பத்தில் உள்ள பறவை சிற்றினமாகும்.

விளக்கம் 

ஆப்பு வால் பச்சைப் புறா, பச்சை கலந்த மஞ்சள் நிறத்தில் ஆப்பு வடிவ வாலினைக் கொண்டது. தலைப்பகுதி ஆரஞ்சு செம்பழுப்பு நிறத்துடனும் முதுகு வேறுபாட்டுடன் கூடிய அரக்கு நிறத்தில் காணப்படும்.

ஆப்பு வால் பச்சைப் புறா, இந்தியத் துணைக்கண்டம் மற்றும் தென்கிழக்காசியாவில் காணப்படுகிறது. இது வங்காளதேசம், பூடான், கம்போடியா, இந்தியா, இந்தோனேசியா, லாவோஸ், மலேசியா, மியான்மர், நேபாளம், தாய்லாந்து , திபெத் மற்றும் வியட்நாம் முழுவதும் பரவியுள்ளது.

இதனுடைய இயற் வாழிடம் மித வெப்பமண்டல வெப்பமண்டல தாழ் நில வனப்பகுதி மற்றும் மிதவெப்பமண்டல அல்லது வெப்ப மண்டல மலைச் சூழற்றொகுதிகள்.ஆகும்.

மேற்கோள்கள் 

தென்கிழக்காசியப் பறவைகள்
இந்தியப் பறவைகள்
இமயமலைப் பறவைகள்
பச்சைப் புறாக்கள்
அவிசாய் தெக்கல்

அவிசாய் தெக்கல் (Avishai Dekel)(பிறப்பு 1951) ஜெருசலேம் எபிரேயப் பல்கலைக்கழகத்தில் இயற்பியல் பேராசிரியராக உள்ளார் - இசுரேல் கோட்பாட்டு இயற்பியலின் ஆந்திரே ஐசன்சுட்டாட் இருக்கையை வைத்திருக்கிறார். அவரது முதன்மை ஆராய்ச்சி ஆர்வங்கள் வானியற்பியலிலும் அண்டவியலிலும் உள்ளன.

கல்வி வாழ்க்கை 
தெக்கல் தனது  முனைவர் பட்டத்தை 1980 இல்  எபிரேயப் பல்கலைக்கழகத்தில் இருந்து  பெற்றார். 1986 இல் புல ஆசிரியராக இந்தப் பல்கலைக்கழகத்தில் சேர்வதற்கு முன்பு,  கால்டெக்கில்  ஆராய்ச்சியாளராகவும் , யேல் பல்கலைக்கழகத்தில் உதவி பேராசிரியராகவும் இருந்தார்.

இவர்  இராகா இயற்பியல் நிறுவனத்தின் தலைவராகவும் (1997 - 2001) எபிரேய பல்கலைக்கழகத்தில் சமூகம் மற்றும் இளைஞர்களுக்கான அதிகாரத்தின் புல முதல்வ்ராகவும் (2005 - 2011)  இசுரேல் இயற்பியல் கழகத்தின் தலைவராகவும் பணியாற்றினார் (2008 - 2011).  இப்பல்கலைக்கழகக் கணக்கீட்டுக் குழுவிற்குத் தலைமை தாங்கிய  இவர் அறங்காவலர் குழுவின்  ஆட்சிக் குழுவில் உறுப்பினராகவும்  இப்பல்கலைக்கழகத்தின் நிலைக்குழுவில் உறுப்பினராகவும் இருந்தார்.

தெக்கலுக்கு யு. சி. பெர்க்லியில்  வருகைதரு மில்லர் பேராசிரியர் விருது வழங்கப்பட்டது. பிளைசு பாசுக்கல் ஆராய்ச்சிக் கட்டில் பாரிசில் உள்ள எகோல் நார்மல் சூப்பரியூரால் (2004 - 06) வழங்கப்பட்டது.  IAP பாரிசு (2015 - 16)  இலாக்ரேஞ்சு ஆய்வுநல்கை வழங்கப்பட்டது.  அவர் இஸ்ரேல் இயற்பியல் கழகத்தின்  ஆய்வுறுப்பினராக தேர்ந்தெடுக்கப்பட்டார் (2019).ஈவருக்கு கலை, அறிவியலுக்கான  இலாண்டாவ் பரிசும் (2020) வழங்கப்பட்டது.

அண்டவியல் ஆராய்ச்சியில் தனது பங்களிப்புகளுக்காக தெக்கல் அறியப்படுகிறார் , குறிப்பாக, பிரபஞ்சத்தில் இருண்ட ஆற்றல்,  இருண்ட பொருள் ஆட்சி செலுத்தும்  பால்வெளிக்கல்கள்,  பேரியல் அமைப்பு உருவாக்கம் பற்றிய ஆய்வு. குறலிப் பால்வெளிகள்,  மீவிண்மீன் வெடிப்புப்  பின்னூட்டங்கள் (1986 - 2003) பேரியல் அண்டப் பாய்வுகள், அடிப்படை அண்டவியல் அளவுருக்களின் தொடக்க கால மதிப்பீடுகள் (1989 - 2001) ஆகியவற்றில் அவரது புலமை  அமைகிறது.

இவரது ஆராய்ச்சி பகுப்பாய்வு படிமங்களையும்  கணினி உருவகப்படுத்தல்களையும் பயன்படுத்தி தொடக்கநிலை அண்டத்தில், அதன் மிகவும் சுறுசுறுப்பான பால்வெளி கட்டத்தில்,பால்வெள் உருவாக்கம் மீது கவனம் செலுத்துகிறது.  அண்ட வலையில் இருந்தான குளிர்ந்த வளிமத்தின் தொடர்ச்சியான  ஓடைகளும் இணையும் பால்வெளிகளும்   எவ்வாறு விண்மீன்களை உருவாக்கும் வட்டுகளுக்கு வழிவகுக்கிறது  என்றும்  கொந்தளிப்புமிக்க ஈர்ப்பு வட்டு நிலைப்பின்மையை இயக்குகிறது  என்றும் இந்த நிலைப்பின்மை எவ்வாறு மையப் பெரிய கருந்துளைகளுடன்  கூடிய  திரண்ட கோளப் பால்வெளிக் கூறுகளை உருவாக்குகிறது என்பதையும்  இவர்அவர் ஆய்வு செய்கிறார்.

தெக்கல் 45,000 மேற்கோள்களும்  106 எச் - குறியீடுகளும் பெற்ற இசுரேலில் மிகவும் மேற்கோள் காட்டப்பட்ட வானியற்பியலாளர் ஆவார்.

மேற்கோள்கள்

வெளி இணைப்புகள் 
Scholarly Works by Avishai Dekel from the Astrophysical Data System

யூத இயற்பியலாளர்கள்
இசுரேலிய இயற்பியலாளர்கள்
அண்டவியலாளர்கள்
இசுரவேல் வானியலாளர்கள்
வாழும் நபர்கள்
1951 பிறப்புகள்
இசுரேல் வானியற்பியலாளர்கள்
கன்வா போர்

கன்வா யுத்தம் (Battle of Khanwa) என்பது மார்ச் 16, 1527 அன்று கன்வா என்ற இடத்தில் நடைபெற்ற யுத்தமாகும். இது பாபுரின் படையெடுத்து வந்த தைமூரிய படைகளுக்கும், இராணா சங்கா தலைமையிலான இராசபுத்திர கூட்டமைப்புக்கும் இடையில் வட இந்தியாவின் உச்ச நிலைக்காக நடைபெற்றது. நடுக் கால இந்திய வரலாற்றில் ஒரு முக்கியமான நிகழ்வாக இந்த யுத்தம் கருதப்படுகிறது. தைமூரியர்கள் பானிபட் என்ற இடத்தில் அந்நேரத்தில் வெற்றி பெற்றிருந்தாலும், தில்லி சுல்தானகமானது நீண்ட காலமாக சிதைவுற்றுக் கொண்டிருந்த ஓர் அரசாக இருந்தது. மாறாக, இராணா சங்காவின் திறமையான ஆட்சியின் கீழ் மேவார் இராச்சியமானது வட இந்தியாவின் வலிமையான சக்திகளில் ஒன்றாக மாறியிருந்தது. வட இந்தியாவை முகலாயர்கள் வெற்றி கொண்டதில் மிகவும் தீர்க்கமான யுத்தங்களில் ஒன்றாக இந்த யுத்தம் கருதப்படுகிறது.

வட இந்தியாவில் வெடி மருந்தானது பெருமளவுக்கு பயன்படுத்தப்பட்ட தொடக்க கால யுத்தங்களில் இதுவும் ஒன்றாகும். தைமூரியர்கள் மற்றும் இராசபுத்திரர்கள் ஆகிய இருவருக்குமே கடுமையான உயிரிழப்புகள் இந்த யுத்தம் காரணமாக ஏற்பட்டன.

மேலும் காண்க 

 பானிபட் போர் (1526)

குறிப்புகள்

மேற்கோள்கள் 

இராஜஸ்தான் வரலாறு
Coordinates on Wikidata
மஞ்சள் குத பச்சைப் புறா

மஞ்சள் குத பச்சைப் புறா (Yellow-vented green pigeon)(தெராரன் செய்முண்டி) என்பது கொலம்பிடே குடும்பத்தில் உள்ள பறவை சிற்றினமாகும். இது லாவோஸ், மலேசியா, தாய்லாந்து மற்றும் வியட்நாமில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .

மேற்கோள்கள் 

தென்கிழக்காசியப் பறவைகள்
பச்சைப் புறாக்கள்
மிசோ தேசிய முன்னணியின் எழுச்சி

மிசோ தேசிய முன்னணி எழுச்சி என்பது வடகிழக்கு இந்தியாவின் அசாம் மாகாணத்தில் இருந்த மிசோரம் மாவட்டத்தில் வாழ்ந்த மிசோ மக்களுக்காக ஒரு இறையாண்மை கொண்ட தேசிய அரசை நிறுவுவதை நோக்கமாகக் கொண்ட இந்திய அரசுக்கு எதிரான கிளர்ச்சியாகும். இந்த எழுச்சி 28 பிப்ரவரி 1966 இல் தொடங்கியது. 1 மார்ச் 1966 அன்று முன்னாள் இராணுவ வீரர் லால்தெங்காதலைமையிலான மிசோ தேசிய முன்னணிப் படை  உருவானது. இந்த முன்னணிப் படையினர், அசாம் மாகாணத்தின் மிசோரம் மாவட்டத்தின் பல்வேறு பகுதிகளில் உள்ள அரசு அலுவலகங்கள் மற்றும் பாதுகாப்புப் படைகள் மீது ஒருங்கிணைந்த தாக்குதல்களை நடத்திய பின்னர் சுதந்திர மிசோரம் அரசை பிரகடனம் செய்தது. 25 மார்ச் 1966 அன்று மிசோ தேசிய முன்னணியினர்  கைப்பற்றிய அனைத்து இடங்களையும், இந்திய அரசின் வான்படை, தரைப்படை மற்றும் துணை இராணுவப் படைகள் பதிலடி கொடுத்து மீண்டும் கைப்பற்றியது. 

கிளர்ச்சியின் தீவிரம் காலப்போக்கில் படிப்படியாகக் குறைந்தாலும், அடுத்த இரண்டு தசாப்தங்களில் கிளர்ச்சிக்கு எதிரான நடவடிக்கைகள் தொடர்ந்தன. 1986ல் இந்திய அரசும், மிசோ தேசிய முன்னணி தலைவர்களும் இணைந்து மிசோரம் அமைதி ஒப்பந்தத்தில் கையெழுத்து இட்டது. இதன் மூலம் கிளர்ச்சி முடிவுக்கு வந்தது. மிசோரமுக்கு தனி மாநிலத் தகுதியும், தனி உயர் நீதிமன்றம் மற்றும் பல்கலைக்கழகம் நிறுவப்பட்டது.

பின்னணி 
1987ல் மிசோரம் மாநிலம் உருவாவதற்கு முன்பு, அசாம் மாகாணத்தின் மிசோ மாவட்டத்தில் பெரும்பான்மையாக வாழும் பழங்குடி கிறித்துவ மிசோ மக்கள் வாழ்ந்தனர். அசாம் மாகாண அரசு தங்களை (மிசோ மக்களை) மாற்றாந்தாய் பிள்ளைகளாக நடத்தப்படுவதாக நீண்ட காலமாக புகார் அளித்து, மிசோக்களுக்கு தனி மாநிலம் கோரியது.

ஒவ்வொரு 48 ஆண்டுகளுக்கு ஒரு முறை மௌடம் எனப்படும் சுழற்சியான சூழலியல் நிகழ்வு இப்பகுதியில் பரவலான பஞ்சத்திற்கு வழிவகுக்கிறது. 1959ல் இத்தகைய பஞ்சம் தொடங்கியபோது, நிலமையை அசாம் அரசு சரியாக கையாளதால் மிசோ மக்கள் ஏமாற்றமடைந்தனர். 1960ம் ஆண்டு மாநிலத்தின் அலுவல் மொழியாக அசாமிய மொழி அறிமுகப்படுத்தியது. மேலும் மிசோ மொழியைக் கருத்தில் கொள்ளாததால், மிசோ மக்களுக்கு அசாம் அரசின் மீது  அதிருப்தி மற்றும் எதிர்ப்புகளுக்கு வழிவகுத்தது.

அரசாங்கத்தின் மீது பெருகிய அதிருப்தி, இறுதியில் முன்னாள் இராணுவ வீரர் லால்தெங்கா தலைமையில் மிசோ தேசிய முன்னணி  பிரிவினைவாத இயக்கம் தோன்றியது. இந்த முன்னணி மிசோ மக்களுக்கு தனியாக மிசோரம் இறையாண்மை கொண்ட சுதந்திர தேசத்தை நிறுவுவதை நோக்கமாக அறிவித்தது.

இதனையும் காண்க
 லால்தெங்கா
 மிசோ தேசிய முன்னணி
 மௌடம்
 மணிப்பூர் இராச்சியம்
 திரிபுரா இராச்சியம்

மேற்கோள்கள்

வெளி இணைப்புகள் 
 The Mizo Uprising: Assam Assembly Debates on the Mizo Movement, 1966-1971 by Dr. J. V. Hluna and Rini Tochhawng, Cambridge Scholars Publishing

இந்தியாவில் பிரிவினைவாதம்
மிசோரத்தின் வரலாறு
பிரசியோடைமியம் ஆர்சனேட்டு

பிரசியோடைமியம் ஆர்சனேட்டு (Praseodymium arsenate) என்பது PrAsO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதன் பெரோமின் மாற்ற வெப்பநிலை எனப்படும் நிரந்தர மின் துருவமுனைப்பு மாற்ற வெப்பநிலை அளவு 52 பாகை செல்சியசு வெப்பநிலையாகும்.

தயாரிப்பு
சோடியம் ஆர்சனேட்டுடன் (Na3AsO4) பிரசியோடைமியம் குளோரைடு (PrCl3) கரைசலை சேர்த்து வினைபுரியச் செய்தால் பிரசியோடைமியம் ஆர்சனேட்டு தயாரிக்கப்படுகிறது:

 Na3AsO4 + PrCl3 → 3 NaCl + PrAsO4↓

விகிதவியல் அளவுகளில் சூடான நீர்த்த நைட்ரிக் அமிலத்தில் பிரசியோடைமியம்(III,IV) ஆக்சைடு மற்றும் ஈரமோனியம் ஐதரசன் ஆர்சனேட்டு ஆகியவற்றை வினைபுரியச் செய்வதன் மூலமும் இச்சேர்மத்தை  தயாரிக்கலாம்:

மேற்கோள்கள் 

பிரசியோடைமியம்(III) சேர்மங்கள்
ஆர்சனேட்டுகள்
அருண் குமார் பசாசு

அருண் குமார் பசாசு (Arun Kumar Bajaj)  ஆகா ஊசி மனிதர் என்று அழைக்கப்பட்ட  இயந்திர பூத்தையல் கலைஞர் ஆவார். இவர் 1983 ஆம் ஆண்டு சூன் மாதம் 2 ஆம் தேதி பிறந்தார்.   இவர் இந்திய நாட்டின் பஞ்சாப் மாநிலத்தின் பாட்டியாலா பகுதியைச் சேர்ந்தவர் ஆவார். 2018 ஆம் ஆண்டு சனவரி மாதம் இந்தியப் பிரதமர் நரேந்திர மோடிக்கு பசாசு ஒரு நூல் ஓவியத்தை வழங்கினார்.  சகீத் பகத் சிங், இயேசு, குரு கோவிந்த் சிங், கிருசுணர், அன்னை தெரசா மற்றும் முதல்வர் பிரகாசு சிங் பாதல் ஆகியோரின் உருவப்படங்களையும் இவர் உருவாக்கியுள்ளார்.

தனிப்பட்ட வாழ்க்கை 
அருண் சஞ்சிதா பசாசை மணந்தார்.

மேற்கோள்கள் 

1983 பிறப்புகள்
வாழும் நபர்கள்
இந்திய ஓவியர்கள்
இந்தியக் கலைஞர்கள்